open-index/open-wikipedia-markdown huggingface dataset:
.dz

100px|regs|

**.dz** is die Internettopvlakdomein vir Algerië.

## Sien ook 
* Lys van Internettopvlakdomeine
* ISO 3166-2:DZ

## Eksterne skakels 
* Network Internet Center.dz
* IANA se whois-linligting vir .dz
* AfriDNS - Inligting oor Afrika se topvlak-domeine
.eg

100px|regs|

**.eg** is die Internettopvlakdomein vir Egipte.

Die .eg-domeinname word deur die *Egyptian Universities Network* uitgegee, wat ook aanspreeklik is vir die topvlak-domein '.eg'.

## Sien ook 
* Lys van Internettopvlakdomeine
* ISO 3166-2:EG

## Eksterne skakels 
* IANA se whois-inligting vir .eg
* AfriDNS - Inligting oor Afrika se topvlakdomeine
.er

100px|regs|

**.er** is die Internettopvlakdomein vir Eritrea. 

Omdat daar nie 'n registrateur is nie, is registrasie van subdomeine bykans onmoontlik.

## Sien ook 
* Lys van Internettopvlakdomeine
* ISO 3166-2:ER

## Eksterne skakels 
* IANA se whois-inligting vir .er
* AfriDNS - Inligting oor Afrika se topvlakdomeine
.gn

100px|right|

**.gn** is die Internettopvlakdomein vir Guinee. Slegs persone vanaf die republiek kan subdomeine onder die topvlak-domein registreer.

## Tweedevlak-domeine 
* **.com.gn**: Kommersieel
* **.ac.gn**: Akademies
* **.gov.gn**: Regering
* **.org.gn**: Nie-winsgewende organisasie
* **.net.gn**: Netwerk infrastruktuur

## Sien ook 
* Lys van Internettopvlakdomeine
* ISO 3166-2:GN

## Eksterne skakels 
* IANA se whois-inligting vir .gn
* AfriDNS - Inligting oor Afrika se topvlakdomeine
Buguruni

**Buguruni** is 'n administratiewe wyk in die Ilala-distrik van die Dar es Salaam-streek van Tanzanië. Volgens die 2002-sensus het die wyk het 'n totale bevolking van 67,028.

## Verwysings
Lyfbranderry

[duimnael|300px|Lyfbranderry in [San Diego in Januarie 2008]]

**Lyfbranderry** (Engels: *bodysurfing*) is die kuns en sport om branders te ry sonder die benutting van toerusting soos 'n branderplank of lyfplank. Lyfbranderryers sal normaalweg slegs swemvinne gebruik om hulself in die water mee voort te stu. Sommige beoefenaars van die sport sal ook 'n klein bordjie in hul hand gebruik om oor die water te skeer en te help met posisionering op die oppervlak van die brander. Hierdie toerusting help ook om ekstra spoed op die brander te genereer. Gevorderde lyfbranderryers voer dikwels ook toertjies op die branders uit.

## Bekende plekke 
Die beste branders vir die beoefening van lyfbranderry is sterk, silindriese branders wat vinnig breek oor 'n sandbodem.

## Kompetisies 
Die lyfbranderrywêreldkampioenskappe vind jaarliks in Augustus by Oceanside in Kalifornië plaas. Die Pipeline Bodysurfing Classic is nog 'n bekende lyfbranderrykompetisie wat jaarliks in Januarie by die Pipeline op die eiland Oahu (Hawaii) gehou is, maar waarvan die organiseerders se aansoeke om 'n permit vir eksklusiewe toegang tot die Pipeline ontspanningsarea vir die duur van die kompetisie sedert 2011 herhaaldelik geweier is.

Robin Möhr het in 2010 die eerste persoon geword om as lyfbranderryer die reusagtige branders by Dungeons in Houtbaai naby Kaapstad aan te durf. Hy moes 'n handskeerbordjie gebruik om genoeg spoed te genereer om die branders te kon vang en suksesvol te ry.

## Tydskrif 
*Swell Lines* is die eerste tydskrif uitsluitlik gemik op lyfbranderry. Dit word sedert Maart 2014 maandeliks aanlyn gepubliseer en bevat normaalweg vyf kort artikels oor onder andere lyfbranderry-gebeure, toerusting, en bekende persoonlikhede in die sport.

## Fotogalery 

Body Surfing The Wedge Newport Beach CA photo D Ramey Logan.jpg|Lyfbranderry op groot branders by Wedge, Kalifornië
Bodysurf Lajolla.jpg|Lyfbranderry in La Jolla, Kalifornië
Bodysurfing 1 2008.jpg|Lyfbranderryer in San Diego in Januarie 2008
Bodysurfing 3 2008.jpg|'n Lyfbranderryer
Bodysurfing 6 2008.jpg|

## Verwysings 
## Bronnelys 
* "Secrets of a Kahuna Bodysurfer:A Spiritual Adventure Guide" deur Lani E Lowel (1999/2006)
* *The Art of Bodysurfing* deur Robert Gardner (1972)
* *Bodysurf* deur Hugo Verlomme en Laurent Masurel (2002)
* *The Art of Wave Riding* deur Ron Drummond (1931)
* *The Encyclopedia of Surfing*, 2005, Matt Warshaw, Harcourt Books, 

## Eksterne skakels 
* Swell Lines (aanlyntydskrif)
* Inskrywing oor lyfbranderry in die Encyclopedia of Surfing 
* World Bodysurfing Championships
* International Surf Festival Los Angeles, Kalifornië
* Video van 'n lyfbranderry kompetisie in Brasilië,
.gq

100px|right|

**.gq** is die Internettopvlakdomein vir Ekwatoriaal-Guinee.

Die amptelike registrateur van die domein blyk sedert November 2006 onaktief te wees. Daar is weinig gebruikte domein-uitbreidings.

## Sien ook 
* Lys van Internettopvlakdomeine
* ISO 3166-2:GQ

## Eksterne skakels 
* IANA se whois-inligting vir .gp
* AfriDNS - Inligting oor Afrika se topvlakdomeine
Kano (stad)

: *Die artikel gaan oor die stad, vir die sport, sien kanovaart.*

**Kano** is 'n groot stad in die noorde van Nigerië, en het in 2005 'n bevolking van 3&nbsp;626&nbsp;204 gehad.
.ke

**.ke** is die Internettopvlakdomein vir Kenia.

## Sien ook 
* Lys van Internettopvlakdomeine

## Eksterne skakels 
* IANA .ke whois informasie
* AfriDNS - Informasie over Afrikaanse topvlakdomeine
Gerard ter Borch II

**Gerard ter Borch** (gebore in Zwolle, ? Desember 1617 – oorlede in Deventer, 8 Desember 1681), ook bekend onder die naam **Gerard Terborch**, was 'n Nederlandse kunsskilder.  Hy is veral bekend vir sy klein en galante genrestukke, maar het ook portrette geskilder.  Oor sy lewe is meer bekend as van vele ander skilders uit die sewentiende eeu.

## Biografie 
Gerard ter Borch het sy skildervaardighede by sy vader, Gerard ter Borch I (of Gerard ter Borch die Oue) wie 'n hoë amp beklee het, en wie self ook 'n amateur kunsskilder was, aangeleer.  Gerard II het vir drie van sy eie kinders ook die kuns geleer.  Sy dogter Gesina het in haar albums talryke familiegebeurtenisse vasgelê; sy seun Moses was in eie reg 'n talentvolle skilder maar het in 1667 by die vloot aangesluit maar in die Slag van Medway gesterf.

In 1933 het Gerard in Haarlem gaan werk in die ateljee van Pieter de Molijn.  Sy landskappe is deur Ter Borch van figure voorsien.  In 1635 het hy na Engeland verhuis en het hy sy oom besoek.  Na sy oom oorlede is aan die pes is Gerard terug na Zwolle.  Hy het vandaar na Italië gereis en hom in 1640 in Rome gevestig, maar het waarskynlik op pad ook Frankryk en die Suidelike Nederlande besoek

In 1645 keer hy terug na Nederland en gaan woon in Amsterdam.  In 1646 het hy die Amsterdamse diplomaat Pauw na Münster vergesel en op die reis het hy een van sy beroemdste stukke geskilder:  "Die Vredeskonferensie tussen Holland en Spanje".  Hy wou so baie geld vir die werk hê dat hy dit uiteindelik nie kon verkoop nie.  Een van die Spaanse diplomate genaamd Peñeranda het Ter Borch na Spanje geneem, waar hy o.a. Filips IV van Spanje geskilder het.  In 1654 keer hy terug na Nederland.

In die jare vyftig het Ter Borch begin fokus op die genreskilderkuns.  Op hierdie genrestukke is mense (soldate) in hulle daaglikse omgewing te sien, wat in onderlinge, soms in misterieuse of amoreuse onderlinge verhouding tot mekaar staan.  Die genre is ontwikkel deur die Amsterdamse skilders Pieter Codde en Willem Duyster.

Hy was 'n leermeester vir o.a. Caspar Netscher en Gabriel Metsu, Frans van Mieris en Eglon van der Neer is deur Ter Borch se werke beïnvloed.

Hy is begrawe in die Grote of Sint-Michaëlskerk in Zwolle.

## Werke 
## Verwysings 
## Eksterne skakels 
* Gerard ter Borch op Artcyclopedia met baie skakels
* Gerard Terborch
Zeewolde

**Zeewolde** () is 'n dorp en een van die ses munisipaliteite (of 'gemeentes') van die Nederlandse provinsie Flevoland, wat in die 20ste eeu drooggelê is. Die munisipale gebied het omtrent 21&nbsp;000 inwoners (2011) en 'n oppervlakte van 269&nbsp;km². Die dorp lê in die polder Flevoland aan 'n klein meertjie met die naam Wolderwijd, in die ooste van die munisipaliteit. In die suide is daar 'n groot bos met die naam Horsterwold. Die area in die westelike rigting is veral landbougebied.

Buurmunisipaliteite van Zeewolde is Almere, Lelystad en Dronten. Aan die oorkant van die Wolderwijd lê Harderwijk, Ermelo en Putten. Aan die oorkant van die Eemmeer lê onder andere Eemnes, Bunschoten-Spakenburg en Nijkerk.

Zeewolde het in 1984 'n selfstandige munisipaliteit geword en is daarmee een die jongste munisipaliteite in Nederland. Tot 1986, voor die oprigting van die provinsie Flevoland, het die Ministerie van Binnelandse Sake die provinsietake waargeneem. Die naam Zeewolde kom van die ou naam *Seaewald*, wat al reeds in 790 verskyn het. Dit was 'n dorp in die weste van Hadrerwijk, wat in die latere middeleeue verswelg is deur die voormalige Suidersee.

Op 23 Februarie 1984 het die eerste amptelike inwoner van die dorp Zeewolde sy huissleutel gekry. Zeewolde is nog altyd die ylbevolkste gemeente in Nederland. Die munisipaliteit het, net soos die meeste Nederlandse munisipaliteite, sy eie vlag en wapen.

## Scoutinglandgoed
In die suide van Zeewolde is 'n landgoed van Scouting Nederland geleë. Op hierdie landgoed kan Scouts elkaar ontmoet en kamp hê.

## Plekke 
Plekke in die munisipale gebied van Zeewolde:
Harderhaven en Zeewolde (dorp).
Nasionale Kunsgalery van Namibië

Die **Nasionale Kunsgalery van Namibië** (Engels: *National Art Gallery of Namibia*, of afgekort as *NAGN*) is 'n amptelike inrigting vir kuns en kultuur in Windhoek, Namibië. Die Nasionale Kunsgalery ondersteun kuns in Namibië.

In die Nasionale Kunsgalery is ook 'n permanente uitstalling, wat op internasionale skaal beroemd is, van kunstenaars van Namibië, die res van Afrika en Europa. Uitstallings word gehou van plaaslik en oorsee beroemde kunstenaars soos byvoorbeeld Uli Aschenborn. Die Nasionale Kunsgalery word bestuur deur Hercules Viljoen. Tussen 2005 en 2011 is dit bestuur deur Joe Madisia, self 'n bekende kunstenaar van Namibië. [duimnael|links|171x171px|[Uli Aschenborn met een van sy skilderye wat verander: 'Meisie-Olifant' (Kinetiese Kuns)]]

## Bronne 
* Amptelike werf die Nasionale Kunsgalery van Namibië
* Afrika Adventure
Ludwig Forum vir Internasionale Kuns

[duimnael|300px|[Aken (Duitsland), „Ludwig Forum für Internationale Kunst"]]

Die **Ludwig Forum vir Internasionale Kuns** is ’n museum vir moderne en hedendaagse kuns in Jülicher Straße 97-109 in Aken in die Duitse deelstaat Noordryn-Wesfale. Dit is gebaseer op die versameling van kunswerke van die egpaar Ludwig, Irene en Peter Ludwig.

Die museum is in 1991 in ’n ou sambreelfabriek van Emil Brauer geopen. Die gebou is in 1928 volgens ’n ontwerp van die argitek Josef Bachmann in die Bauhaus-styl opgerig. In 1988 is die gebou deur die stad Aken gekoop en dit is tot ’n kunsmuseum omgebou. Die museum beskik oor sale vir die vaste versameling en wisselende uitstallings, 'n ateljee vir restoureerwerk, 'n biblioteek en 'n restaurant. In die kelderverdieping is nog ’n teatersaal. Aan die buitekant is ’n park met standbeelde.

## Eksterne skakels 
* Werf van die museum
* Werf van die stad Aken
Wedvaart om die Eiland

Die **Wedvaart om die Eiland** (Vaaldam) is die grootste binnelandse wedvaart in die wêreld. Tot 700 seiljagte van alle groottes en vorme neem deel aan hierdie jaarlikse wedvaart op die Vaaldam. Die regatta word georganiseer deur die Deneysmeerseiljagklub in Deneysville in die Vrystaat.

Die seiljagwedvaart het in 1958 begin toe die bemannings van die BOAC (British Overseas Aircraft Corporation) se Catalina-vliegbote by die seiljagklub gestasioneer was. Destyds was die Vaaldam 'n internasionale lughawe. Verveeld gedurende die lang poses tussen vlugte, het 'n bemanningslid 'n kollega uitgedaag vir 'n wedvaart om die Grooteiland in die Vaaldam. In die eerste Wedvaart om die Eiland het hulle mekaar in seilskuite die stryd aangesê. 

Die roete begin en eindig by Deneysmeerseiljagklub en is sowat 24 seemyl lank. Die meeste inskrywings nog vir die wedvaart was 721 seiljagte in 1986 gewees. Die vinnigste tyd vir hierdie 24 seemyl wedvaart is in 2007 deur Danie Colyn opgestel; hy het die wedvaart in 55 minute en 35 sekondes voltooi. Die vorige rekord tyd vir die wedvaart was deur Eric Cook en sy dogter, Julie, opgestel en was 1 uur, 1 minuut en 27 sekondes wat reeds in 1998 opgestel is. 

In 2007 was die resies aangeteken in die Guinness World Records as die grootste binnelandse seiljagwedvaart met 379 seiljagte wat die wedvaart voltooi het.
Witkwasjakkals

Die **witkwasjakkals** (*Canis adustus*) is 'n sku en seldsame jakkals wat endemies aan Sentraal- en Suider-Afrika is.

## Bou 
Die kleur van hierdie minder bekende jakkals is grys tot vaalbruin terwyl die snoet donker is. Soos die naam aandui, het witkwasjakkalse 'n duidelike wit punt op hul stert, wat aan 'n kwas wat in wit verf gedoop is herinner. Verder het hulle ook 'n kenmerkende wit streep op elke blad, wat hulle hul Engelse naam, *Side-striped Jackal* ("sy-gestreepte jakkals"), gegee het. Volwasse witkwasjakkalse het 'n gemiddelde hoogte van 50&nbsp;cm en weeg gemiddeld 9&nbsp;kg. Die wyfies is effens kleiner as die mannetjies. 

## Habitat en gewoontes 
Hulle verkies 'n ruie, waterryke omgewing en vermy droë dele, oop grasvlaktes en bergagtige dele. Die soogdier is sku en hoofsaaklik naglewend. Hierdie jakkalse is karnivore en vreet klein soogdiertjies, grondvoëls, eiers en goggas.

Die wyfie is telkens nege weke dragtig, waarna vier tot ses kleintjies gebore word.

duimnael|300px|links|'n Witkwasjakkals in die Moremi Wildreservaat.

## Sien ook 
* Lys van Suider-Afrikaanse soogdiere
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes

## Bronnelys 
* Atkinson RPD & Loveridge AJ (2008). *Canis adustus*. 2008 IUBN-rooilys. IUBN 2008. Verkry op 2008-11-12. 
* *Soogdiere van die Krugerwildtuin en ander Nasionale Parke* (1979). Saamgestel deur Die Nasionale Parkeraad. 'n Publikasie van die Raad van Kuratore vir Nasionale Parke van die Republiek van Suid-Afrika. .
* Die Soogdiergids van Suider-Afrika. Burger Cillié. 2009.
BarbieGirls.com

**BarbieGirls.com** is 'n webwerf wat vir meisies ontwerp is. Die werf is op 24 April 2007 deur Mattel, die vervaardiger van die Barbie-poppe geloods en is 'n gekontroleerde gemeenskap wat op meisies tussen die ouderdom van 6 en 12 gemik is. Die werf het reeds 200 000 geregistreerde gebruikers na een week gehad en 5 miljoen na vier maande; dit word as een van die vinnigste groeiende virtuele gemeenskappe beskou. 'n Gebruikersrekening is gratis, maar daar is ook VIP-rekenings beskikbaar teen $5.99.

## Eksterne skakels 
* BarbieGirls.com
Stephanus Johannes Roos

[duimnael|links|Die graf van Stephanus Johannes Roos in [Roossenekal]]

**Stephanus Johannes Roos** was 'n veldkornet tydens die Slag van Majuba in die Eerste Vryheidsoorlog.

## Rol in die Slag van Majuba 
'n Groep van 150 vrywilligers is in drie groepe verdeel met assistent-veldkornette Danie Malan, Stephanus Roos en kommandant Joachim Ferreira in bevel. Tot aan die voet van Majuba is op perde gejaag, waarna die veldtog, teen die steil hange van Majuba uit, te voet onderneem is. Die ouer mans in die Boeregroep het hulle aan die voet van Majuba ingegrawe en van daar af die vyand voortdurend bestook. Die strategie wat deur die vrywilligers toegepas was, was om te vuur en te beweeg. Terwyl een groep vorentoe beweeg het, het 'n ander groep dekkingsvuur gelewer. Wanneer die agterste groep tot by die voorste groep beweeg het, het die voorste groep weer gevuur, waarna dit weer die voorste groep se beurt was om vorentoe te beweeg en so het dit aangehou. Roos en Ferreira het die noord- en noordwestelike hange respektiewelik bestyg, terwyl Malan, vergesel van assistent-veldkornet Stephanus Trichardt, die oostelike hang aangedurf het. Teen 11:00 was die eerste Boeremagte naby die noordelike platorand.

## Dood 
Stephanus Roos het later in die oorlog gesneuwel in 'n skermutseling by die Mapogsgrotte saam met sy tweede in bevel, Frederik Senekal. Die dorp Roossenekal is na hulle genoem.

## Sien ook 
* Slag van Majuba
* Roossenekal
## Bron 
*  *Geskiedenis van die Brink Familie*, Hoofstuk 2, Geskiedenis van Suid Afrika.
Guido Westerwelle

**Guido Westerwelle** (* 27 Desember 1961 in Bad Honnef; † 18 Maart 2016 in Keulen) was 'n Duitse politikus. Hy het tussen 1994 en 2001 die amp van sektretaris-generaal van Duitsland se liberale *Freie Demokratische Partei (FDP)* en tussen 2001 en 2011 dié van partyleier beklee. Tussen 2006 en 2009 het Guido Westerwelle daarnaas ook as opposisieleier in die Duitse parlement, die *Bundestag*, gefungeer.

Vanaf Oktober 2009 tot Desember 2013 het Westerwelle in die tweede kabinet van die Duitse Bondskanselier Angela Merkel as Minister van Buitelandse Sake gedien. Vanaf Oktober 2009 tot 16 Mei 2011 was hy ook Vise-Kanselier.

## Eksterne skakels 
*  Amptelike webwerf
SV Halstenbek-Rellingen

** SV Halstenbek-Rellingen ** is 'n sportklub uit Halstenbek in die deelstaat Sleeswyk-Holstein in Duitsland. Die klub bedien ook die buurdorp Rellingen.  Behalwe sokker het die klub ook 'n tennis-afdeling.

Die klub se eerste voorganger was die *Turn- und Spielverein Halstenbek*, wat in 1910 gestig is. Die klub het in 1920 met *Rellinger Sportverein* (gestig in 1913) saamgesmelt onder die huidige naam. Die klub het later met *FC Pinneberg* saamgesmelt en vir 'n jaar lank as *SC Schauenburg* bekend gestaan, waarna die huidige naam weer aangeneem is.

Die klub het in 2005 die eindstryd van die *Hamburg-Pokal* gehaal, maar met 1-2 verloor. Die eerste rondte van die DFB-Pokal is dus met 'n haarbreedte gemis.

Die klub se tennis-afdeling ding in die *2. Bundesliga Noord* mee (status:2009).

## Onlangse ligaposisionering 
## Eksterne skakels 
* Amptelike klubwerf
Pous Marcellus

**Pous Marcellus** kan verwys na een van twee pouse van die Rooms-Katolieke Kerk nl:

*Pous Marcellus I (308 – 309).
*Pous Marcellus II (1555).

Daar was ook 'n pous met die naam Marcellinus van 296 tot 304. Hy was die voorganger van Pous Marcellus I.
Pous Marcellus II

**Marcellus II** was die 222ste pous van die Rooms-Katolieke Kerk van 1555 tot 1555.  Hoewel hy slegs 22 dae regeer het word hy onthou weens die "Missa Papae Marcelli" gekomponeer deur Giovanni Pierluigi da Palestrina. Hy is die laaste pous wat nie sy naam verander het toe hy pous geword het nie.

## Biografie 
**Pous Marcellus II** is gebore as **Marcello Cervini** (ook Marcello Cervini degli Spannochi) op 6 Mei 1501 in Montefano, Italië.  Hy was die tweede seun van Ricardo Cervini en Cassandra Benci.  Hy het argeologie, argitektuur, sterrekunde en wiskunde in Sienna studeer.  Pous Paulus III stel hom aan as kardinaal op 19 Desember 1539.  Hy was toe reeds biskop van Nicastro.  Hy word verkies as biskop van Reggio Emilia op 24 September 1540.  Hy het aan die konsilie van Trente deelgeneem en was een van die voorsitters.  Op 24 Mei 1550 word hy kardinaal-bibliotekaris van die Vatikaan.  Hy het die biblioteek aansienlik uitgebrei en 'n katalogus in Latyn en Grieks laat opstel.  Op 9 April 1555 volg hy Pous Julius III op en word op 10 April 1555 tot biskop gewy en as pous gekroon deur kardinaal Francesco Pisani.  Hy regeer tot sy dood op 1 Mei 1555 en word opgevolg deur Pous Paulus IV. Die naam ‘Marcellus’ beteken 'gewy aan die (Romeinse) god Mars'.

## Pontifikaat 
Hoewel sy geboortenaam 'n heidense konnotasie het, het die **Pous Marcellus II** nie sy naam verander toe hy pous geword het nie. Op Donderdag voor paasfees in 1555 het hy die voete gewas van twaalf arm mans uit Rome.  Die pous kon nie veel vermag gedurende sy pontifikaat van slegs 22 dae nie.

### Die kollege van kardinale 
Pous Marcellus II het geen nuwe kardinale aangestel nie.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. .
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 
* 
* 
* 

## Nota 
Saamgestel en vertaal uit die :nl:Paus Marcellus II, Engelse, Duitse en Franse wikipedia en aangevul uit ander bronne soos aangedui.

## Opvolging 
|}

Basis-URL: :de:Marcellus II.
Vlakvark

duimnael|Skedel van 'n vlakvark
Die **vlakvark** (*Phacochoerus africanus*) is 'n wilde lid van die varkfamilie wat in Afrika voorkom.

Volwasse vlakvarke het 'n gemiddelde hoogte van 75&nbsp;cm en weeg tussen 70 en 100&nbsp;kg. Vlakvarke het 'n kenmerkende voorkoms, met twee slagtande wat tot 61&nbsp;cm lank kan word. Vratagtige uitgroeisels is sigbaar op hulle groot gesigte.

Vlakvarke kan vinnig hardloop, met 'n snelheid tussen 30 en 50&nbsp;km/h. Wanneer 'n vlakvark weghardloop, hou hy sy stert penorent.

Die wyfie, of sog, is drie maande dragtig, waarna sy tot ses kleintjies in November of Desember baar. 'n Vlakvark het 'n moontlike lewensduur van 20 jaar.

## Subspesies 
* **Nolan vlakvark** (*P. a. africanus*) Gmelin, 1788&nbsp;– Burkina Faso, Ivoorkus, Demokratiese Republiek van die Kongo, Ethiopië, Ghana, Guinee-Bissau, Tsjad, Mauritanië, Nigerië, Senegal, Soedan
* **Eritrese vlakvark** (*P. a. aeliani*) Cretzschmar, 1828&nbsp;– Eritrea, Ethiopië, Djiboeti, Somalië
* **Sentraal-Afrikaanse vlakvark** (*P. a. massaicus*) Lönnberg, 1908&nbsp;– Kenia, Tanzanië
* **Suidelike vlakvark** (*P. a. sundevallii*) Lönnberg, 1908&nbsp;– Botswana, Namibië, Suid-Afrika, Zimbabwe

## Fotogalery 

Lêer:Common warthog (Phacochoerus africanus) male.jpg|’n Manlike vlakvark in die Tswalu Kalahari Reservaat, Noord-Kaap, Suid-Afrika.
Lêer:Warthogs (Phacochoerus africanus) young males fighting.jpg|Twee jong manlike vlakvarke wat baklei in die Tswalu Kalahari Reservaat.
Lêer:Warthogs (Phacochoerus africanus) young males eyeballing.jpg|Twee manlike vlakvarke aan die stoei
Lêer:Sa-warthog.jpg|'n Modderbesmeerde vlakvark ontspan op 'n warm dag in die San Diego Dieretuin in Kalifornië, VSA.
Lêer:Two Warthogs Phacochoerus africanus grazing in Tanzania.ogv|Twee vlakvarke wat in Tanzanië wei.

## Sien ook 
* Lys van Suider-Afrikaanse soogdiere volgens alfabet
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes

## Bronnelys en verwysings 
* *Soogdiere van die Krugerwildtuin en ander Nasionale Parke* (1979). Saamgestel deur Die Nasionale Parkeraad. 'n Publikasie van die Raad van Kuratore vir Nasionale Parke van die Republiek van Suid-Afrika. .

## Eksterne skakels
Afrikaner Volksparty

Die **Afrikaner Volksparty** is 'n politieke party vir Afrikaners in Suid-Afrika.

Die party het in 2008 van die Herstigte Nasionale Party afgestig en op 18 Oktober 2008 amptelik tot stand gekom in die Ou Raadsaal. Die Afrikaner Volksparty weier om aan nasionale verkiesings in Suid-Afrika deel te neem, want hulle glo die huidige ANC-regering is onwettig verkies deur 'n proses waar FW de Klerk die kiesers mislei het.

Die leier van die AVP, mnr. Danie Varkevisser was 'n stigterslid van die Herstigte Nasionale Party en was in die laaste jare voordat hy die party verlaat het, die onderleier van die HNP.

## Sien ook 
* Lys van politieke partye in Suid-Afrika

## Eksterne skakels 
* http://www.afrikanervolksparty.org
Suermondt-Ludwig-Museum

duimnael|links|Die nuwe vleuel

Die stedelike **Suermondt-Ludwig-Museum** het in 1883 begin as die *Suermondt Museum* in Wilhelmstraat 18 in Aken (Duitsland). Die museum is deel van die Ludwig museums (soos byvoorbeeld ook die Ludwig Forum vir Internasionale Kuns). 
Die  museum is genoem na Barthold Suermondt en is in 1901 gehuisves in die sogenoemde *Stadtpalais "Villa Cassalette"*. Die nuwe vleuel van die museum is gebou van 1992 tot 1994. Die argitekte Peter Busmann en Godfrid Haberer het dit ontwerp. 

Talryke skenkings deur burgers van Aken - in die hoofsaak deur Peter en Irene Ludwig het die museum laat groei. Dit is in 1977 hernoem en dit heet vandag **Suermondt-Ludwig-Museum**.

Die museum wys skilder- en beeldhoukuns van die twaalfde tot die twintigste eeu, muurtapyte en goudsmitkuns, skilderye op glas van die middeleeue tot die twintigste eeu.

Die museum vertoon antieke voorwerpe met die oogmerk op Attiese vase met skilderye, tekeninge, waterverfskilderye, grafiese kuns en etse van ou meesters soos Albrecht Dürer, Rembrandt van Rijn en Francisco Goya, maar ook van hedendaagse kunstenaars.

Daar het ook uitstallings plaas gevind van 'n keuse van hedendaagse kunstenaars, soos die sogenoemde ‚Winteruitstallings’ (sien onder).

[duimnael|600px|links|[Uli Aschenborn: 'Krater of  Berg' (dieselfde tekening op die kop gedraai) – vertoon in die Suermondt-Ludwig-Museum gedurende die 'Winteruitstalling' in 1975]]

## Eksterne skakels 
* Werf Suermondt-Ludwig-Museum
* Skenkings deur Peter en Irene Ludwig
Blues

: *Vir die rugbyspan, sien gerus Blues (rugbyspan).*
[duimnael|Die blues-legende [B.B. King tydens 'n optrede in die Withuis in 2006.]]

**Blues** is 'n musiekstyl en genre wat tussen 1860 en 1900 ontstaan het uit die musiek van die slawe in die Suide van die Verenigde State, onder andere in die Mississippidelta, tussen Memphis en New Orleans. Die vernaamste musikale bronne wat tot die ontstaan van die blues bygedra het, is die godsdienstige liedjies (gospels) en liedjies wat die slawe gesing het terwyl hulle gewerk het. Musiek, in groepe of alleen, met of sonder selfgemaakte instrumente, was dikwels die enigste manier wat die slawe gehad het om hul lyding uit te druk en te versag. Vandaar ook die naam "blues", wat op die musiek se melankoliese toon en inhoud dui.

Tydens die Eerste Wêreldoorlog het baie swartes vanuit die Suide na die stede in die Noorde (onder andere Chicago en Detroit) getrek, waardeur hul musiek 'n meer "stedelike" geluid gekry het, gekenmerk deur die gebruik van elektriese instrumente. Hierdie musiek het ook 'n vinniger tempo gehad en sou later die weg baan vir rhythm and blues (R&B) en ruk-en-rol. Die laasgenoemde het tydens die vyftigerjare die voortou geneem, maar deurdat Britse musikante soos Eric Clapton, die Rolling Stones en Led Zeppelin ook blues in hul musiek gebruik het, het die genre weer gewild geword.

Jazz is 'n verwante musiekstyl wat sterk deur blues beïnvloed is.
Elektriese resistiwiteit

**Elektriese resistiwiteit** (ook bekend as **spesifieke elektriese weerstand** of **volume resistiwiteit**) is 'n mate  van hoe sterk 'n materiaal die vloei van elektriese stroom opponeer. 'n Lae  resistiwiteit wys op 'n materiaal wat die gemaklike beweging van  elektriese lading toelaat. Die SI-eenheid van  elektriese resistiwiteit is die ohm meter (Ω m).

## Definisies 
duimnael|'n Stuk resistiewe materiaal met elekriese kontakte aan beide kante.

Electriese resistiwiteit *ρ* (Grieks: rho) is gedefinieer deur

:\rho={E \over J} \,\!

waar 

:*ρ* is die statiese resistiwiteit (gemeet in SI in volt-meter per ampère, V m/A);
:*E* is die grootte van die elektriese veld (gemeet in SI in volts per meter, V/m);
:*J* is die grootte van die stroomdigtheid (gemeet in SI in ampère per vierkante meter, A/m²).

Die elektriese resistiwiteit *ρ* kan ook gegee word deur,

:\rho = R \frac{A}{\ell} \,\!

waar 

:*ρ* is die statiese resistiwiteit (gemeet  in SI in ohm-meters, Ω m);
:*R* is die elektriese weerstand van 'n uniforme monster van die materiaal (gemeet in SI in ohms, Ω);
:*\ell* is die lengte van die stuk materiaal (gemeet in SI in meters, m);
:*A* is deursnitarea van die monster (gemeet in SI in vierkante meters, m²).

Laastens word elektriese resistiwiteit ook gedefinieer as die inverse van die geleiding *σ* (*sigma*), van die materiaal, of

:\rho = {1\over\sigma} \,\!

## Verduideliking 
Resistiwiteit het eenhede van ohm-meter (Ω.m), in plaas van die meer intuitiewe ohm per meter (Ω/m), die rede hiervoor kan waarskynlik die beste verduidelik word deur die weerstand die onderwerp te maak vanaf die definisie;

:R = \rho \frac{\ell}{A} \,\!

Die weerstand van 'n gegewe monster sal toeneem met die lengte, maar afneem met die deursnitarea. As die algemene vergelyking met hidroliese stelsels gebruik word, om 100 liter water per minuut deur 'n tuinslang te probeer druk sal redelike weerstand tot gevolg hê. 100 liter per minuut deur 'n 100mm deursnee pyp sal baie makliker gaan, en mider druk benodig. Dus vehoging in deursnitarea verlaag die weerstand. Soortgelyk sal 'n 5m tuinslang 'n sekere tyd neem om 'n 20 liter emmer vol te maak. Om dieselfde emmer met dieselfde druk in die tuinslang vol te maak, sal 'n 100m tuinslang heelwat langer neem. Soos die lengte groter word vehoog die weerstand.

Weerstand word gemeet in ohm. Lengte oor area het eenhede van 1/afstand. Om met ohm te eindig, moet resitiwiteit in eenhede van "ohms × afstand" wees (SI ohm-meter).

## Tabel van resistiwiteite 
Hierdie tabel wys die resistiwiteit en temperatuur koëffisiënt van verskeie materiale teen 20 °C (68 °F)

## Sien ook 
* Elektriese geleiding
* Elektriese weerstand

## Notas en Verwysings 
## Verdere leesstof 
*

## Eksterne skakels 
*Nuwe nanomateriaal beter effektiewe geleier
*Resistiwiteit & Mobiliteit Rekenaar/Grafiek van BYU skoonkamer 
*Bucknell Universiteit
TSV Osterholz-Tenever

** TSV Osterholz-Tenever ** is 'n sportklub uit Bremen in die deelstaat Vrye Hansestad Bremen in Duitsland. Behalwe sokker, het die klub ook onder meer afdelings vir pluimbal, basketbal, handbal, prelbal, tafeltennis, hokkie, vlugbal, atletiek, skaak, swem, dans en gimnastiek. *Osterholz* en *Tenever* is stadsdele van Bremen.

Die klub is in 1909 gestig as 'n gimnastiekklub genaamd *Freie Turnerschaft Osterholz-Tenever*. Die sokkerafdeling is in 1926 gevestig. In 1933 is die klub, tesame met sy buurklub *Turnverein Frei-Heil Ellen*, deur die Nazi’s ontbind wat ook beslag gelê het op die klub se bates. Op 14 Junie 1933 het die lede van die twee ontbinde klubs toe 'n nuwe klub, met 'n konstitusie aanvaarbaar vir die nuwe politieke bedeling, in die lewe geroep met die huidige naam. Na die Tweede Wêreldoorlog is die klub weer ontbind, hierdie keer deur die Geallieerdes. Op 4 November 1945 is die klub weer herstig as *Sportgemeinschaft Osterholz-Tenever* en kort daarna is die huidige benaming weer aangeneem.

Die klub se grootste prestasie was om die 2de rondte van die DFB-Pokal in die 1988/89-seisoen te haal waar hulle met 0-6 deur Bayer Leverkusen uitgeskakel is. Die eerste rondte van die DFB-Pokal is ook in die 1975/76- en 1992/93-seisoene gehaal.

## Onlangse ligaposisionering 
## Eksterne skakels 
* Amptelike klubwerf
Nieu-Ysland

**Nieu-Ysland** (Yslands: *Nýja Ísland* ) is 'n gebied in die huidige Kanadese provinsie Manitoba waar 'n beduidende groep Yslandse immigrante hulle in die 19de eeu gevestig het. Die Yslandse erfenis in die streek het tot vandag toe bewaar gebly.

## Historiese agtergrond 
duimnael|Gimli-hawe aan die Winnipeg-meer
Vanweë ernstige omgewingsvraagstukke en ekonomiese moeilikhede in Ysland, waaronder die uitbarsting van die Askja-vulkaan, het sowat 20&nbsp;000 Yslanders hul tuisland in die periode tussen 1870 en 1915 verlaat om 'n heenkome in oorsese lande te vind. Op 25 September 1875 het 'n beduidende groep Yslandse immigrante vanuit Ontario na Manitoba gemigreer om hulle in Nieu-Ysland, 'n gebied aan die oewer van die Winnipeg-meer, te vestig. Die ryk visbronne van die Winnipeg-meer was een van die hoofredes vir hul destydse keuse van die kolonie. Nogtans was die eerste pogings om 'n visserybedryf in die gebied te vestig nie met sukses bekroon nie, en daarbenewens was die winter van 1875-1876 een van die koudstes in Manitoba nog. Die immigrante het nie oor geskikte warm winterklere en -skoene beskik nie. Die setlaars het geleidelik geleer om byle te gebruik, die grond te bewerk, by oop ysgate te vis en diere te jag. Daarnaas het hulle begin om die land te dreineer, graangewasse te verbou en beter behuising op te rig.

Die Yslandse setlaars, wat in hul moedertaal as *Vestur-Íslendingar* ("Yslanders in die Weste") bekend gestaan het, het hul nuwe kolonie aan die oewer van die Winnipeg-meer Nieu-Ysland genoem, met Gimli (letterlik "Paradys") as sy vernaamste nedersetting. Aangesien die kolonie destyds nog buite die amptelike grense van die Kanadese Konfederasie geleë was, is dit aanvanklik "Republiek van Nieu-Ysland" genoem, maar met die uitbreiding van die Kanadese staatsgebied in 1881 by die Konfederasie ingelyf. Vandag is die gebied steeds 'n simboliese sentrum van die Yslandse erfenis in Kanada. Sommige bewoners van Gimli en ander nedersettings in die plaaslike Interlake-distrik praat nog steeds Yslands as omgangstaal.

## Verwysings
Rooiribbok

Die **rooiribbok** (*Redunca fulvorufula*) is 'n mediumgrootte-wildsbok wat in bergagtige gebiede in Afrika suid van die Sahara aangetref word.

Volwasse rooiribbokke het 'n gemiddelde hoogte van 75&nbsp;cm en weeg ongeveer 25&nbsp;kg. Ramme het twee ietwat gekromde horings wat tot 23&nbsp;cm lank kan wees.

Die ooi kry telkens een lammetjie. Rooiribbokke kan tot 8 jaar oud word.

Alhoewel hy 'n "rooiribbok" heet, is hierdie bok nouer verwant aan die rietbok as aan die vaalribbok.

## Sien ook 
*Lys van Suider-Afrikaanse soogdiere
*Lys van Suider-Afrikaanse soogdiere volgens wetenskaplike name
*Suider-Afrikaanse soogdiere en hul ordes

## Bronnelys 
*
**Soogdiere van die Krugerwildtuin en ander Nasionale Parke* (1979). Saamgestel deur Die Nasionale Parkeraad. 'n Publikasie van die Raad van Kuratore vir Nasionale Parke van die Republiek van Suid-Afrika. .

## Eksterne skakels 
*
SC Comet Kiel

** SC Comet Kiel ** is 'n sokkerklub uit Kiel in die deelstaat Sleeswyk-Holstein in Duitsland.

Die klub is in 1912 gestig as *SC Comet 1912 Neumühlen-Dietrichsdorf*, alhoewel die lede al sedert 1908 'n informele klub gevorm het wat doodgeloop het met die uitbreek van die Eerste Wêreldoorlog.  *Neumühlen-Dietrichsdorf* was tot 1924 'n onafhanklike dorp. Die klub is vernoem na die komete Halley, Daniel en Marchouse, wat almal tussen 1907 en 1910 die sonnestelsel besoek het en destyd groot opgewondenheid veroorsaak het.

Die klub se grootste prestasie was om gedurende die 1943- en 1944-seisoene die Gauliga Sleeswyk-Holstein op die hoogste vlak te haal.

## Onlangse ligaposisionering 
## Eksterne skakels 
* Amptelike klubwerf
* The Abseits Guide to German Soccer
TSV 1860 Rosenheim

** TSV 1860 Rosenheim ** is 'n sportklub uit Rosenheim in die deelstaat Beiere in Duitsland. Behalwe sokker, het die klub ook onder meer afdelings vir basketbal, gimnastiek, atletiek, swem, tennis en driekamp.

Die klub het sy oorsprong uit 'n groep jong mans wat gimnastiek beoefen het in die binnehof van *Weinwirt Fortner*, destyds ’n gewilde wynkroeg in Rosenheim. Op 20 Oktober 1860 het hulle 'n sport- en gemeenskapsbrandweerklub gestig genaamd *Freiwillige Turnerfeuerwehr Rosenheim*. In 1873 het die twee afdelings in onafhanklike klubs verdeel en het die gimnastiekklub die naam *Turnverein Rosenheim* aangeneem. 'n Sokkerafdeling is in 1919 op die been gebring en in 1924 het die sokkerafdeling onafhanklik geword as *Spiel und Sportvereinigung Rosenheim*. In 1933 het die klub egter weer saamgesmelt met die moederklub, *Turnverein Rosenheim*. 'n Nuwe sportsentrum is gebou en ingewy met 'n wedstryd teen TSV 1860 München. Die wedstryd is verrassend met 4-3 deur Rosenheim gewen voor meer as 3 000 toeskouers.

Die Tweede Wêreldoorlog het die klub duur te staan gekom, met meer as 60 lede wat in veldslae omgekom het. Verder is die sportkompleks, insluitend die klubhuise en tennisbane, deur 'n lugaanval in 1944 vernietig. In 1945 is die klub boonop deur die Geallieerdes ontbind. Alle sportklubs in Rosenheim is toe in 1945 in een vereniging genaamd *ASV Rosenheim* saamgesnoer. Die oorspronklike klub is eers in 1950 weer herstig as *TSV 1860 Rosenheim*.

Die klub het die hoofrondte van die DFB-Pokal in die 1999/00-seisoen gehaal, waar daar in die eerste rondte met 1-2 teen FC St. Pauli vasgeval is.

## Onlangse ligaposisionering 
## Eksterne skakels 
*Amptelike klubwerf
Pumas

:*Sien Argentynse nasionale rugbyspan vir die nasionale rugbyspan van Argentinië (ook bekend as die Pumas).*

Die **Pumas** (ook bekend as die **Mpumalanga Pumas**) is 'n provinsiale rugbyspan van Nelspruit, Suid-Afrika. Hulle was voorheen bekend as Suidoos-Transvaal.

Die Pumas se tuisvelde is Mbombela-stadion in Nelspruit en Pumastadion in Witbank. Hulle ding jaarliks mee om die Curriebeker.  Die Pumas het op 13 April 2013 ’n rekordsege teen die Limpopo Blou Bulle behaal toe hulle die span met 154–0 geklop het in die Mbombela-stadion in Nelspruit.  Die oorwinning is ’n rekord in Suid-Afrikaanse eersterangrugby. Die vorige rekord is in 1994 opgestel toe die Laeveld die span van Transkei met 163–10 geklop het in Umtata. Dit oortref ook die Griekwas se vorige Vodacombekerrekord van 124–5 ook teen die Limpopo Blou Bulle. Die Pumas se vorige grootste oorwinning was 104–3 toe hulle die SWD Federasie in 1978 geklop het. Die 22 drieë wat die Pumas gedruk het is ook ’n Vodacombekerrekord.

Die span het hulle eerste Curriebeker op 25 Junie 2022 gewen, in die eindstryd teen die Griekwas in Kimberley. Die eindtelling was 26-19.

## Verwysings
Malchower SV 90

** Malchower SV 90** is 'n sokkerklub uit Malchow in die deelstaat Mecklenburg-Voorpommere in Duitsland.
 
Die klub het ontstaan uit die klubs *Malchower Fussballclub* en *Arbeitersportvereins Sportverein Kloster-Malchow*, wat albei in 1911 gestig is. In 1938 het die klubs saamgesmelt as *Verein für Leibesübungen Malchow*. Na die Tweede Wêreldoorlog is die klub ontbind deur die Geallieerdes en is dit in 1946 heropgerig as *SG Malchow*. Op 6 Augustus 1949 is die klub in twee klubs verdeel, naamlik *SG Malchow* en *BSG Tufama*. Die klub is weer in 1950 verenig as *Betriebssportgemeinschaft "Fortschritt" Malchow*. Na die hereniging van Duitsland, is die huidige klub op 26 Julie 1990 gestig as opvolger van *Fortschritt Malchow*.
 
## Onlangse ligaposisionering 
## Eksterne skakels 
* Amptelike klubwerf
Funksie

[[Lêer:Graph of example function.svg|duimnael|250px|Grafiek van 'n voorbeeld van 'n funksie, \begin{align}&\scriptstyle f \colon [-1,1.5] \to [-1,1.5] \\ &\textstyle x \mapsto \frac{(4x^3-6x^2+1)\sqrt{x+1}}{3-x}\end{align}]]

In wiskunde druk 'n **funksie** 'n afhanklikheid van een element in terme van 'n ander uit.  Gewoonlik word die begrip gebruik in die tradisionele konteks waar die elemente getalle is.  'n Funksie *f* is dus 'n afbeelding van getalle wat voorskryf wat die funksiewaarde *f(x)* is in terme van die argument *x*.  Die funksie *f(x) = 2x* bepaal byvoorbeeld dat vir elke reële getal *x* die funksiewaarde *f(x)=2x* dubbel die getal *x* is.

Nog 'n voorbeeld is die area *A* van 'n sirkel, wat afhanklik is van sy radius *r*. Die reël wat *r* en *A* met mekaar verbind is die vergelyking A = \pi r^2. Vir elke positiewe waarde van *r* is daar 'n geassosieerde waarde vir *A* en ons sê dus dat *A* 'n *funksie* van *r* is.

Meer formeel gestel: 'n Funksie *f* is 'n reël wat aan elke element *x* in 'n gegewe versameling *A*, presies een element, genaamd *f(x)*, vanuit 'n versameling *B* toeken.Die versameling *A* is die domein van die funksie en *B* is die kodomein. Die getal *f(x)* is die waarde van *f* by *x* en word uitgespreek "die f van x". Die elemente van die versamelings kan enige iets wees (woorde, voorwerpe of kwaliteite) maar soos hierbo genoem is hulle tipies wiskundige hoeveelhede soos reële getalle.

Daar is baie maniere waarvolgens 'n funksie aangegee kan word: deur 'n formule, deur 'n grafiek of 'n algoritme wat dit bereken of deur 'n beskrywing van die eienskappe daarvan. Soms word 'n funksie beskryf deur die verhouding daarvan met ander funksies. In toegepaste dissiplines word funksies baie keer gespesifiseer deur tabelle van waardes of deur 'n formule. Nie alle soorte beskrywings kan vir elke moontlike funksie gegee word nie en 'n mens moet 'n ferm onderskeid tref tussen die *funksie* self en die talle *maniere van voorstelling* of verbeelding.

'n Begrip wat van geweldige belang is in alle vertakkings van wiskunde is komposisie van funksies: as *z* 'n funksie van *y* is en *y* 'n funksie van *x* is, dan is *z* 'n funksie van *x*. Ons kan dit informeel beskryf deur te sê dat die saamgestelde funksie verkry word deur die uitset van die eerste funksie as die inset van die tweede te gebruik. Hierdie eienskap van funksies onderskei hulle van ander wiskundige konsepte soos getalle of figure en verskaf die teorie van funksies met sy mees kragtige struktuur.

## Verwysings 
## Eksterne skakels 
*
Iteratiewe metode

In numeriese analise is 'n **iteratiewe metode** 'n metode om 'n probleem op te los (soos die vind van die wortels van 'n vergelyking) deur herhaaldelik opeenvolgende benaderings te vind vir die oplossing deur vanaf 'n aanvanklike raaiskoot af te skop.  Hierdie benadering staan in kontras met **direkte metodes** (kyk bv die kwadratiese formule) wat poog om die probleem op te los deur 'n vasgestelde reeks bewerkinge wat, as die afrondingsfout buite rekening gelaat word, 'n eksakte oplossing oplewer (soos die oplos van 'n stel linieêre vergelykings *Ax* = *b* deur Gauss eliminasie).  Iteratiewe metodes is gewoonlik die enigste keuse vir nie-lineêre vergelykings.  Iteratiewe metodes kan egter ook nuttig wees vir lineêre probleme wat 'n groot aantal veranderlikes bevat, waar direkte metodes baie moeilik sal wees.

## Voorbeeld 
'n Iteratiewe metode is nodig om byvoorbeeld die Colebrookvergelyking op te los:

:\frac{1}{\sqrt{f'}} = -2log \left(\frac{\varepsilon /D}{3.7} + \frac{2.51}{\text{Re} \sqrt{f'}} \right)

Los op vir f' as:

* \epsilon = 0.0457 mm
* D = 200 m
* \text{Re} = 662000

Rangskik die vergelyking sodat een van die f' alleen staan.

:f' = \left[-2log \left(\frac{\varepsilon /D}{3.7} + \frac{2.51}{\text{Re} \sqrt{f'}} \right)\right]^{-2}

As eerste raaiskoot, raai f' = 0.02 en vervang in die regterkant van die formule. Dus

:f' = \left[-2log \left(\frac{\varepsilon /D}{3.7} + \frac{2.51}{\text{Re} \sqrt{0.02}} \right)\right]^{-2} = 0.068719821

Vir die tweede iterasie, vervang nou 0.068719821 in die formule. Die resultaat is 0.068688601.

Gaan so voort tot konvergensie verkry word.

Die volgende tabel wys die resultate:

Dit is duidelik dat f' = 0.06868861.

Indien die proses nie konvergeer nie, probeer om die vergelyking te rangskik sodat die ander f' alleen staan. Dit behoort in meeste gevalle te werk.

## Kyk ook
* Newton-Raphson-metode
Boekowina

duimnael|Boekowina in die huidige state Roemenië en Oekraïne
duimnael|Boekovina in 1901

**Boekowina** (Roemeens: *Bucovina*; Oekraïns: Буковина, *Bukovyna*; Russies: Буковина, *Bukovyna*; Duits: *Buchenland*; Pools: *Bukowina*) is 'n geskiedkundige streek wat tans ongeveer om die helfte in Roemenië en Oekraïne geleë is.

Boekowina beslaan 'n oppervlak van 10&nbsp;442&nbsp;km2 in die noordoostelike dele van die Karpatiese gebergte. Dit was tot die Eerste Wêreldoorlog 'n kroongebied van Oostenryk-Hongarye, waarna dit in sy geheel aan Roemenië toegeken is, maar die Sowjetunie het die gebied op 26 Junie 1940 binnegeval, waarna Roemenië verplig was om dit af te staan. Van 1941 tot 1944 het die land Boekowina met Duitse hulp probeer herower, wat met 'n grootskaalse Jodevervolging gepaard gegaan het. Die Joodse bevolking van die streek is in groot getalle na Transnistrië gedeporteer en daar om die lewe gebring.

## Eksterne skakels 
*  Deportasie tydens Jodeslagting uit Boekowina
*
David Hartsema

[duimnael|upright|David Hartsema en [Lenny Kuhr na haar oorwinning van die Eurovision-liedjiefees in 1969.]]

**David Hartsema** (Zoutkamp, 11 Februarie 1925 - Lauwersoog, 14 Februarie 2009) was 'n Nederlandse digter, skrywer en kunstenaar. Hy was lank die voltydse liriekskrywer vir die Groningse sangeres Lianne Abeln.

Hartsema het ongeveer 900 gedigte en liedtekste in Gronings, Wes-Fries, Nederlands, Frans en Engels geskryf. In 1969 skryf hy die lirieke vir Lenny Kuhr se "De troubadour", waarmee sy daardie jaar tesame met drie ander sangeresse, waaronder Frida Boccara, die Eurovision-liedjiefees in Madrid, Spanje, wen.

## Eksterne skakels
Clodovil Hernandes

**Clodovil Hernandes** (* 17 Junie 1937 in Elisiário, São Paulo (Brasilië), † 17 Maart 2009 in Brasília) was 'n Brasiliaanse ontwerper, TV-aanbieder en politikus.

## Verwysings 
## Eksterne skakels 
* Clodovil Hernandes
* Dados do Deputado Clodovil Hernandes
* Clodovil Hernandes, um homem que marcou época
* 10 coisas sobre Clodovil 
* A passarela da vida de Clodovil
Nieu-Holland

Die term **Nieu-Holland** kan verwys ná:

* Nieuw-Holland, 'n vroeëre benaming van die huidige Australië van die 17de eeu tot die 19de eeu.
* Nederlands-Brasilië, 'n voormalige Nederlandse kolonie in die huidige Brasilië vanaf 1634 tot 1650.
* Nieuw Nederland, 'n voormalige Nederlandse kolonie in die huidige Verenigde State van Amerika vanaf 1624 tot 1667.
VfL Halle 1896

** VfL Halle 1896** is 'n sportklub uit Halle in die deelstaat Sakse-Anhalt in Duitsland. Benewens sokker het die klub ook afdelings vir handbal, vlugbal, tafeltennis en gimnastiek.

Die klub is op 16 Julie 1896 gestig as *Hallescher Fußballclub von 1896* en was een van die stigterslede van die DFB in 1900 in Leipzig. Die klub het in 1909 een van die eerstes in Duitsland geword om sy eie stadion aan te koop en op 4 September 1910 is die nuwe sportkompleks amptelik ingewy met ’n wedstryd teen VfB Leipzig, die toenmalige topklub van Duitsland. Die wedstryd het 10 000 toeskouers getrek.

Die klub het op 23 September 1919 met *Kaufmännischen Turnverein Halle* saamgesmelt om *VfL Halle von 1896* te vorm. In April 1920 het die twee klubs weer uitmekaargespat, maar die klub het sy nuwe naam behou. Die klub het die kampioen van Sentraal-Duitsland in 1917 en 1919 geword, maar as gevolg van die Eerste Wêreldoorlog het daar nie uitklopwedstryde om die Duitse titel tussen 1914 en 1920 plaasgevind nie.

Tussen 1937 en 1944 het die klub in die Gauliga Sentraal meegeding, destyds op die hoogste vlak van die Duitse sokkerstruktuur. Na die Tweede Wêreldoorlog is die klub deur die Geallieerdes ontbind. Die klub is op 10 November 1946 as *SG Giebichenstein* herstig en op 14 Mei 1949 is die klub herdoop na *SG Genossenschaften Halle*. In 1951 het die klub *BSG Empor Halle* uit die voorafgaande klub ontstaan, wat op 1 Augustus 1990 die naam *SV Empor Halle* aangeneem het. Op 4 Julie 1991 het die klub weer die tradisionele naam *VfL Halle 1896* teruggeneem.

Die klub het nie gedurende die tydperk van die DDR baie sukses behaal nie en kon slegs vir een seisoen (1980) die DDR-liga (tweede vlak) haal. Die klub speel al jare lank tweede viool teen die liefling-klub van die stad, Hallescher FC. Die klub se grootste moderne prestasie is in 1999 behaal toe daar verrassend na die Regionalliga op die derde vlak gepromoveer is, maar die klub is in 2000 deur die DFB verplig om uit die Oberliga te relegeer as gevolg van finansiële probleme. 

## Onlangse ligaposisionering 
## Eksterne skakels 
*Amptelike klubwerf 
*The Abseits Guide to German Soccer
VfB Marburg

[duimnael|Die Georg Gaßmann-stadion, [Marburg, tydens 'n Amerikaanse voetbalwedstryd]]

** VfB Marburg** is 'n sokkerklub uit Marburg in die deelstaat Hesse in Duitsland. 

Die klub is op 13 Mei 1905 gestig as *Marburger Fußball-Klub 1905* in die restaurant *Bopps Terrassen* in Marburg. In 1908 het die klub ander sportsoorte begin aanbied en sy naam verander na *Verein für Bewegungsspiele 1905 Marburg*. Die Eerste Wêreldoorlog het die klub swaar getref met 41 lede wat in veldslae omgekom het en die klub moes sy bedrywighede staak. Die klub is egter op 1 Februarie 1919 herstig. Op 30 Augustus 1925 het die klub met *SV Kurhessen* saamgesmelt om *Sportvereinigung VfB 05-Kurhessen* te vorm.

In 1937 word die klub deur die Nazi‘s gedwing om met *Marburger Turnverein* saam te smelt om *VfL Marburg* te vorm. Op 9 April 1992 word die sokkerafdeling onafhanklik onder die huidige naam, dieselfde naam waaronder die klub bekend geword het tussen 1908 en 1925. 

Die klub het tussen 1933 en 1944 ses seisoene in die Gauliga deurgebring op die hoogste vlak van die Duitse sokkerstruktuur en die klub se beste prestasie is in 1943 behaal toe daar tweede geëindig is.

Die klub speel die meeste van sy ligawedstryde op die *Stadion an der Gisselberger Straße*, wat aan die klub behoort, maar groot wedstryde word op die *Georg Gaßmann-stadion* (wat aan die stad behoort) gespeel.

## Onlangse ligaposisionering 
## Eksterne skakels 
*Amptelike klubwerf